tomron87/hebrew-wikipedia-sentences-corpus huggingface dataset:
גובהו של הפתח הצדדי (UCH) שממנו נכנסו ויצאו האסטרונאוטים כשהיו בכדור הארץ היה 0.74 מ', רוחבו היה 86.4 ס"מ, ומשקלו היה 102 ק"ג.
הוא הופעל על ידי משאבת לחץ ידנית, אשר השתמשה במנגנון של מחגר שניים כדי לפתוח או לסגור את כל 15 הבריחים בבת אחת.
מנגנון העגינה של החללית אפולו היה מערכת לא־אנדרוגינית, שכללה גשש שמוקם בחרטום ה־CSM, שהתחבר ל־"drogue" - חרוט קטום שהורכב בראש רכב הנחיתה הירחי.
הגשש התארך כמו מגבה מכני כדי לתפוס את החרוט במגע הראשוני, המכונה "עגינה רכה".
אז הגשש חזר אחורה כדי למשוך את שתי החלליות ביחד כדי ליצור נעילה, המכונה "עגינה קשה".
נאס"א תכננה את המנגנון כדי שתהיה לו היכולת לעשות את הדברים הבאים:
לאפשר לשני כלי הרכב להתחבר חיבור ראשוני ולהחליש את התנועה והאנרגיה העודפים הנגרמות על ידי העגינה.
ליישר ולמרכז את שני כלי הרכב ולמשוך אותם יחד כדי להגיע למצב של חיבור כלי הרכב.
לספק חיבור חזק בין שני כלי הרכב, ולהיות מסוגל להפריד ולחבר את כלי הרכב מחדש על ידי איש צוות יחיד.
לספק אמצעי הפרדה שיגרום לשני הרכבים להיות מרוחקים זה מזה בחזרה לכדור הארץ, על ידי שימוש במחברים פירוטכניים שנמצאו סביב תעלת העגינה של ה־CSM.
לספק גיבוי לחשמל ברכב הנחיתה הירחי ולספק שליטה על הרכיבים החשמליים והפירוטכניים בשני הרכבים.
כשהגשש נגע בחרוט שבקדמת רכב הנחיתה הירחי, שלושה תפסים קפיציים שהיו בראש הגשש נתפסו על חור החרוט.
תפסים אלו אפשרו את מה שנקרא "עגינה רכה" שגרמה לעלרוד ולסבסוב בכלי הרכב להחלש.
תנועה מיותרת של כלי הרכב בזמן ה־"עגינה קשה" עלולה לגרום נזק לטבעת העגינה ולתעלת העגינה.
מחבר הדק שהיה בכל אחד משלושת התפסים ננעל על חור החרוט ואפשר לבוכנת הגשש למשוך את רכב הנחיתה הירחי בלי להתנתק ממנו.
החרוט שהיה בקצה העליון של התעלה ברכב הנחיתה הירחי, נבנה מאלומיניום "סנדוויץ" שעובי חלקו הפנימי היה אינץ'.
אחרי ההתחברות וההתייצבות הראשונית של כלי הרכב, הגשש הפעיל כוח של 4.4 קילו ניוטון כדי למשוך את כלי הרכב יחד.
כוח זה נוצר על ידי לחץ גז שהופעל על הבוכנה בצילינדר הגשש.
אחרי כניסת הבוכנה אחורה לתוך הצילינדר הופעלו 12 התפסים האוטומטיים שמוקמו סביב החלק הפנימי של טבעת העגינה שנעלו את ה־LM ל־CSM.
התפסים נדרכו ידנית מחדש על ידי אסטרונאוט אחרי כל עגינה (במשימות לירח היו שתי עגינות).
תפס ההתארכות האוטומטי היה מחובר לגוף צילינדר הגשש ושמר שבוכנת הגשש תישאר בתוך הצילינדר.
בזמן הפרדת כלי הרכב, שחרור שלושת התפסים הקטנים בראש הגשש התאפשר על ידי הזרמת זרם ישר בזוג מנועי סיבוב שנמצאו במרכז בוכנת הגשש.
במקרה שהיה טמפרטורה נמוכה, פעולת שחרור התפסים נעשתה באופן ידני על ידי לחיצה מתוך ה־LM על סליל הנעילה דרך חור בראש הגשש.
השחרור מה־CSM נעשה על ידי סיבוב ידית השחרור שנמצאה בחלק האחורי של הגשש שהפעילה ידנית את מנוע ציר הסיבוב.
כאשר תא הפיקוד וה־LM נפרדו בפעם האחרונה (לפני החדירה לאטמוספירה), הגשש וטבעת העגינה הופרדו על ידי נפצים קטנים שהשאירו את כל מערכת העגינה ב־LM.
במקרה של ביטול המשימה במהלך השיגור, במערכת העגינה היה פיצוץ שהשליך את הגשש וטבעת העגינה כאשר ה־CM נפרד ממגן מערכת המילוט.
חלקו המדוחס של תא הפיקוד היה תא המגורים היחיד של האסטרונאוטים.
נפחו היה 5.9 מטרים מעוקבים והכיל את לוחות הבקרה הראשיים, את מושבי הצוות, מערכות ניווט והנחיה (GNC), תאי מזון וציוד, את מערכת הטיפול בפסולת ואת תעלת העגינה.
לוח הבקרה הראשי השתרע על חלקו הקדמי של תא הפיקוד בצורת חצי־סהר, אורכו היה כמעט 2.1 מטרים ורוחבו היה 0.9 מטר.
לוח הבקרה הראשי התחלק לשלושה חלקים שכל אחד מהם הכיל את הכפתורים והצגים שבהם נעזר איש הצוות שישב מול אותו חלק.
לוח הבקרה של מפקד המשימה (שהיה בצד שמאל) כלל את צגי המהירות, היחס, הגובה, בקרת הטיסה הראשית ואת צג גישת מנחה הטיסה (FDAI).
טייס תא הפיקוד שימש כנווט, ולכן לוח הבקרה שלו (במרכז) כלל את צג מחשב ההנחיה והניווט (AGC), צג ההתראות והאזהרות, שעון המשימה, בקרי מערכת ההנעה של תא השירות (SPS) ומערכת בקרת הגישה (RCS) ואת בקרי מערכת קיום החיים.
טייס רכב הנחיתה הירחי שימש כמהנדס מערכות, ולכן לוח הבקרה שלו (בצד ימין) כלל את מתגי השליטה ואת מוני תאי הדלק, צגי הסוללות והחשמל וצגי התקשורת.
מצדדיו של לוח הבקרה הראשי היו עוד מספר לוחות בקרה קטנים יותר.
מצידו השמאלי היו את בקרי השמע ומבטחים חשמליים.
הלוח מצידו הימני היה די דומה ללוח הבקרה מצידו השמאלי אך נוספו עליו כמה מתגים של מערכת קיום החיים.
בסך הכל, כל לוחות הבקרה של תא הפיקוד כללו 24 מכשירים (כגון גירוסקופ וכדומה), 566 מתגים, 40 צגים ו־71 נורות.
שלושת מושבי הצוות נבנו מצינורות פלדה חלולים שצופו בבד חסין אש הנקרא "ארמלון".
משענות הרגליים של שני המושבים החיצוניים יכלו להתכוון למגוון גדול של תנוחות ומשענת הגב של המושב האמצעי יכלה להתנתק ממקומה ולהיות מונחת על הקיר האחורי.
שני בקרי יד ששלטו על הסיבוב והתזוזה הקווית של ה־CSM הותקנו על משענות הידיים של המושב השמאלי.
איש הצוות שהשתמש בבקר התזוזה הקווית של ה־CSM היה איש הצוות שביצע את תמרון העגינה ב־LM (בדרך כלל זה היה טייס ה־CM).
למושב האמצעי והימני היו בקרי סיבוב זהים.
המושבים נתמכו על ידי 8 בולמי זעזועים שנועדו להחליש את הפגיעה במים ובמצב חירום - את השפעת הפגיעה ביבשה.
חלל התא חולק לשישה אגפי ציוד:
אגף הציוד התחתון הכיל את מחשב ההנחיה והניווט, הסקסטנט, הטלסקופ, היחידה למדידות אינרציאליות שסיפקה מידע על המהירות, על המיקום היחסי ועל כוחות המשיכה שפעלו על החללית; מערכות איתות שונות שעזרו למרכז הבקרה בכדור הארץ לתקשר עם חללית; ציוד רפואי, מקום השקעים לחיבורי התקשורת, מגבר לגלי רדיו בתדר S וכו'.
בקר סיבוב נוסף היה מוצמד לקיר האגף כדי שטייס ה־CM או הנווט יוכל במידת הצורך לסובב את החללית בזמן שהסתכל בטלסקופ כדי למצוא כוכבים בשביל לבצע מדידות ניווט עם הסקסטנט.
אגף זה סיפק כמות משמעותית של מקום עבור האסטרונאוטים כדי לנוע בחללית, בניגוד לתנאי הצפיפות שהיו בחלליות הקודמות מרקורי וג'מיני.
אגף הציוד הקדמי שמאלי הכיל ארבעה תאים לאחסון מזון, מחליף החום של התא, מחבר חליפת הלחץ, אספקת מים ראויים לשתייה ואת עינית טלסקופ הניווט וההדרכה.
אגף הציוד הקדמי ימני הכיל שני מכלים שאחסונו את ערכות ההישרדות, ערכת כרטיסי נתונים ושאר ציוד המשמש לתיעוד המשימה.
אגף הציוד האמצעי שמאלי הכיל מכל חמצן, את מערכת אספקת המים, אספקת מזון, בקרי השסתום לשחרור הלחץ בתא וחבילת ה־ECS.
אגף הציוד האמצעי ימני הכיל את ערכות הציוד הרפואי, מערכת הטיפול בפסולת, מזון וציוד היגייני ותא לאחסון הפסולת.
אגף האחסון האחורי שהיה מאחורי מושבי הצוות הכיל ציוד למצלמת ה־70 מ"מ, בגדים לאסטרונאוטים, ערכות מכשור, שקיות אחסון, מטף לכיבוי אש, סופג הפחמן דו־חמצני, ערכות לתחזוק חליפות החלל, ציוד למצלמת ה־16 מ"מ ומכל דוגמיות קרקע הירח.
שטחם של שני החלונות הצדדיים שהיו ליד המושב הימני והשמאלי היה 33 סמ"ר.
שטחם של שני חלונות המפגש המשולשים שהיו בקדמת ה־CM היה 336.6, שסייעו למפגש ולעגינה עם ה־LM.
קוטרו של חלון הפתח שהיה נמצא מעל המושב האמצעי היה 27 ס"מ.
כל חלון הורכב משלוש שמשות זכוכית עבות.
שתי השמשות הפנימיות היו עשויות מאלומינוסיליקט ששמר על הלחץ הפנימי בתוך התא.
השמשה החיצונית שהייתה עשויה מסגסוגת של סיליקה שימשה כמגן פסולת חללית וגם כחלק ממגן החום.
לכל חלון היה ציפוי נוגד החזרה וציפוי מחזיר אור כחול־אדום על השמשה הפנימית.
תא השירות היה תא בצורת גליל לא מדוחס.
אורכו היה 7.5 מטרים וקוטרו 3.9 מטרים.
במרכז התא היה תעלה בקוטר של 1.1 מטרים, שהוקפה בשישה חלקים שנחתכו מתוך תא השירות העגול.
החלקים הופרדו זה מזה על ידי שישה משטחים מעוגלים.
החלקים כוסו מבחוץ על ידי ארבעה משטחי אלומיניום במבנה כוורת ונתמכו על ידי מגן החום של המנוע.
הזווית של כל חלק לא הייתה שווה בדיוק ל־60° אלא הייתה שונה בכל חלק בהתאם לצורך.
חלק 1 (50°): בתכנונים המקוריים חלק 1 לא היה אמור להיות בשימוש והיה אמור להיות מלא בחומר איזון כדי לשמור על מרכז הכובד של ה־SM.
בשלוש הנחיתות האחרונות על הירח (משימות מסוג I-J) הוא הכיל ציוד מדעי (SIM) שכלל חבילה של חיישני מסלול ירחי ולוויין קטן.
חלק 2 (70°): הכיל את מכל המחמצן של מערכת ההנעה של תא השירות (SPS), שהעביר את הדלק ישירות למנוע ושהיה מלא ברציפות הודות למכל מחמצן נוסף ששמר עליו מלא עד שהאחרון התרוקן.
גובהו של המכל היה 3.91 מטרים, קוטרו היה 1.3 מטרים והוא הכיל 6,315 ק"ג של מחמצן.
חלק 3 (60°): הכיל את מכל האחסון של המחמצן.
היה לו את אותה צורה כמו של מכל המחמצן שהעביר את הדלק למנוע אך הוא היה קצת קטן יותר - גובהו היה 3.924 מטרים, קוטרו היה 1.1 מטרים והוא הכיל 5,118 ק"ג של מחמצן.
חלק 4 (50°): הכיל את מערכת הכוח החשמלי שכללה את תאי הדלק ואת המגיבים שלהם - מימן וחמצן.
חלק 5 (70°): הכיל את מכל הדלק שממנו הועבר הדלק למנוע.
המכל היה באותו גודל כמו של מכל המחמצן שהעביר את הדלק למנוע והוא הכיל 3,950 ק"ג של דלק.
חלק 6 (60°): הכיל את מכל האחסון של הדלק.
המכל היה באותו גודל כמו של מכל האחסון של המחמצן והוא הכיל 3,201 ק"ג של דלק.
אורכו של המתאם בין ה־SM ל־CM היה 86.4 ס"מ.
הוא כלל את מחשב מערכת בקרת הגישה (RCS), חיבור טבורי ל־CM, בקר ה־EPS, בקר ההפרדה של שני התאים, רכיבים לאנטנת ההגבר הגבוה ואת שמונת מקרני ה־EPS.
החיבור הטבורי ל־CM הכיל את חיבורי החשמל והצנרת העיקריים.
המעטה החיצוני של ה־SM הכיל זרקור שעזר לטייס תא הפיקוד להוציא את סרטי הצילום מה־SIM בהליכת חלל.
הזרקור היה יכול להאיר למרחק של ק"מ ועזר להתחברות ל־LM.
ה־CM היה מחובר ל־SM באמצעות שלוש רצועות חזקות מפלדת אל-חלד שהוברגו למגן החום האחורי של ה־CM.
ה־SM נשאר מחובר בכל המסע ל־CM עד שהושלך קצת לפני הכניסה לאטמוספירה.
בזמן ההשלכה של תא השירות החיבורים בין ה־CM ל־SM נחתכו על ידי הפעלת גיליוטינה פירוטכנית.
לאחר ההשלכה, מנועי התמרון של ה־SM הופעלו אוטומטית כדי להרחיקו מה־CM עד שאחד מזוג מכלי ה־RCS או תאי הדלק התרוקן.
לאחר מכן מנועי התמרון הופעלו שוב במשך 5 שניות והעניקו לתא השירות גלגול כדי לוודא שה־SM יטוס במסלול שונה מזה של ה־CM בזמן החדירה לאטמוספירה.
מערכת ההנעה של תא השירות (SPS)
מנוע ה־SPS שימש להוצאת והכנסת ה־CSM ממסלול סביב הירח ולתיקוני מסלול בין כדור הארץ לירח.
המנוע היה מנוע AJ-10-137 שדלקו היה אירוזין 50 ומחמצנו היה N2O4. הדלק והמחמצן הוזרמו למנוע על ידי 1.11 מטרים מעוקבים של הליום בלחץ של 25 MPa מתוך שני מכלים עגולים שכל אחד מהם היה בקוטר של מטר.
אורכו של המנוע היה 3.882 מטרים וקוטרו היה 2.501 מטרים בבסיסו.
על המנוע היו שני גימבלים שבזמן הבעירה של ה־SPS הם החליפו את מערכת ה־RCS ושלטו על העלרוד והסבסוב של החללית.
תא הבעירה של המנוע ומכלי ההליום הדחוס שהזרימו את הדלק למנוע היו בתעלה במרכז תא השירות.
כוח הדחף של המנוע היה כפול מהכוח שהיה צריך בשביל משימות בשיטת המפגש במסלול סביב הירח (LOR) כיוון שבתכנון הראשוני המנוע היה צריך להרים מפני הירח את ה־CM עם SM גדול בהרבה מכיוון שהתכנון הראשוני של החללית היה לפי שיטת הטיסה הישירה.
באפריל 1962 חתמה נאס"א על חוזה עם חברת אירוג'ט ג'נרל על התחלת פיתוח המנוע.
כל זה קרה לפני ששיטת ה־LOR נבחרה רשמית ביולי של אותה שנה.
ארבע קבוצות של ארבעה מנועי RCS הותקנו סביב חלקו העליון של ה־SM בכל 90°.
שישה עשר המנועים הללו סיפקו שליטה על הסיבוב ותנועה הקווית בכל שלושת צירי החללית.
כל מנוע RCS הפיק דחף של 440 ניוטון ושרף MMH בתור דלק ו־N2O4 בתור מחמצן.
גודלה של כל קבוצת מנועים היה 2.4 על 0.91 מטרים,
והיה לה מכל דלק, מכל מחמצן, מכל הליום דחוס, שסתומים ווסתים.
רכב הנחיתה הירחי השתמש במערכת ה־RCS שלו בארבע קבוצות מנועים הדומות לאלה ב־CSM.
הכוח החשמלי הופק על ידי שלושה תאי דלק (המגיבים היו מימן וחמצן) שגובהם הוא 1.1 מטר, קוטרם הוא 0.56 מטר ומשקל כל אחד מהם הוא 111 ק"ג.
תוצר הלוואי של פעולת התאים היה מים ששימשו לשתייה ולצרכים אחרים.
המגיבים הוזרמו אל התאים משני מכלים גליליים בעלי כיפות בצורת חצי כדור שקוטרם היה 0.806 מטר שכל אחד מהם הכיל 13 ק"ג של מימן נוזלי ומשני מכלים כדוריים שקוטרם היה 0.66 מטר שכל אחד מהם הכיל 148 ק"ג של חמצן נוזלי (שסיפק חמצן גם למערכת קיום החיים בתא).
במשימת אפולו 13 מערכת הכוח החשמלי הושבתה כתוצאה מהתפוצצות של מכל חמצן אחד שניקב את המכל השני והוביל לאובדן של כל החמצן.
לאחר הפיצוץ, מכל חמצן שלישי הזרים חמצן לתאים כדי למנוע את פעולתם כשהם מכילים פחות מ־50% מקיבולתם מה שאפשר את הסרת הציוד של המאוורר המערבל הפנימי, שגרם לפיצוץ.
החל ממשימת אפולו 14 נוספו ל־SM סוללות עזר של 400 אמפר שעה למקרה חירום.
באפולו 13 הסתמכו מאוד על סוללות הכניסה לאטמוספירה בשעות הראשונות אחרי הפיצוץ.
הסוללה החדשה לא יכלה לספק חשמל ל־CM ליותר מ־5–10 שעות אבל היא יכלה "לשמור" על החשמל בסוללות הכניסה לאטמוספירה במקרה של אובדן זמני של כל שלושת תאי הדלק, כמו שקרה במשימת אפולו 12 שנפגעה פעמיים מברק זמן קצר לאחר השיגור.
מערכת קיום החיים (Environmental Control System) כללה מכלי אחסון שהכילו מים וחמצן.
חום עודף מה־CM הושלך לחלל בעזרת שני מקרנים ששטח כל אחד מהם היה 2.8 מ"ר.
המקרנים נמצאו בחלקו התחתון של ה־SM - אחד נפרש על חלקים 2 ו־3 והשני על חלקים 5 ו־6.
לשם תקשורת קצרת טווח בין ה־CSM וה־LM השתמשו בשתי אנטנות חרב לקליטת תדר גבוה מאוד (VHF) שנמצאו בדיוק מעל למקרני ה־ECS.
אנטנת ההגבר הגבוה לגלי רדיו בתדר S שהייתה יכולה לשנות את כיוונה שימשה לתקשורת ארוכת טווח עם כדור הארץ והייתה מורכבת בחלקו התחתון של ה־SM.
האנטנה הורכבה מארבע צלחות החזרה בקוטר של 0.79 מטר שהקיפו צלחת החזרה מרובעת שאורך צלעה היה 0.28 מטר.
במהלך השיגור האנטנה הייתה מקופלת במקביל למנוע הראשי כדי להתאים למתאם החללית.
אחרי הפרדת ה־CSM ממתאם החללית, האנטנה נפרסה בזווית ישרה ל־CM.
שתי אנטנות רב כיווניות לגלי רדיו בתדר S שהיו על ה־CM הופעלו כאשר אנטנת ההגבר הגבוה לא יכלה להיות מכוונת לכדור הארץ.
אנטנות אלו שימשו גם בין הזמן שבין השלכת ה־SM לנחיתת החללית בים.
מסת מנוע מערכת ההנעה של תא השירות (SPS): 3,000 ק"ג
דחף מנוע ה־SPS: 91 קילו ניוטון
דלק מנוע ה־SPS: אירוזין 50/N2O4
המתקף הסגולי של מנוע ה־SPS: 314 שניות
ה־ΔV של החללית: 2,800 מטר/שנייה
המערכת החשמלית: שלושה תאי דלק שכל אחד מהם מפיק 1.4 קילו וואט (30 וולט של זרם ישר)
השינויים בחללית למשימות עם משגר הסטורן IB
כיוון שמסת ה־CSM במצב זה הייתה יותר קטנה מיכולת השיגור של הסטורן IB הוסיפו לו עוד דלק למערכת ה־RCS, למקרה שיש כשל ב־SPS.
ה־CSM שוגר למסלול לווייני נמוך במשקל של 14,768 ק"ג בפרויקט אפולו-סויוז ובמשקל של 21,000 ק"ג במשימת סקיילאב 4.
האנטנות הרב כיווניות הספיקו לתקשורת עם כדור הארץ במשימות למסלול לווייני נמוך ולכן במשימות אפולו 1, אפולו 7 ובשלושת המשימות לתחנת החלל סקיילאב אנטנת ההגבר הגבוה לגלי רדיו בתדר S הוסרה מה־SM.
האנטנה הוחזרה ל־SM במשימת אפולו-סויוז בשביל שיוכלו לתקשר עם הלוויין ATS-6 שהייה במסלול גיאוסטציונרי ושימש למבחן מוקדם של מערכת ה־TDRSS.
משום שבמשימות סקיילאב האסטרונאוטים לא היו רוב הזמן ב־CSM, הסירו את אחד משלושת תאי הדלק המספקים חשמל מה־SM.
לתא הפיקוד הייתה אפשרות להגדלת מספר אנשי הצוות על ידי הוספת מושבים באגף הציוד התחתון.
ל־CM-119 נוספו שני מושבים מתקפלים כדי שיוכל לשמש במידת הצורך כסירת הצלה לצוות תחנת החלל סקיילאב, אך הוא מעולם לא היה בשימוש.
ההבדלים העיקריים בין בלוק I לבלוק II
באפולו 6 שהייתה טיסה לא מאוישת של בלוק I ה־SM נצבע בלבן כדי שיתאים למראה של ה־CM, אבל באפולו 1, באפולו 4 ובכל הטיסות של בלוק II, הדפנות של ה־SM לא היו צבועים בלבן למעט ומקרני ה־EPS וה־ECS, שהיו לבנים.
תאי הדלק של בלוק I היו צמודים לדופן הפנימית של חלק 4 ומכלי המימן והחמצן שלהם היו בחלק 1.
מכלי הדלק והמחמצן בבלוק I היו מעט ארוכים יותר ונשאו יותר דלק מאלו בבלוק II.
למגן החום האחורי בבלוק II היה צורה מלבנית עם פינות מעוגלות מעט במקום של חלקי האחסון של הדלק.
למגן החום בבלוק I היה אותה צורה, אבל הקצוות שלו בלטו קצת החוצה כך שנראה דומה לשעון חול או לספרה 8, כדי שיוכל לכסות יותר מכלים.
תא וידוי הוא מתקן, לרוב עשוי עץ, המוצב בכנסייה קתולית או אנגליקנית ומשמש לביצוע סקרמנט הווידוי, בו מונה חבר קהילה את חטאיו באוזניו של כומר, באופן אנונימי.
השימוש בתא ייעודי לשם ביצוע הסקרמנט נקבע בהחלטות ועידת טרנטו (1545).
התא מורכב באופן עקרוני משני חלקים.
הכומר יושב בתא המרכזי, הסגור מבפנים באמצעות דלת.
על דופן התא המרכזי בנוי תא פתוח הכולל דרגש לכריעה, עליו כורע המתוודה ברך, דופן מסתירה את המתוודה הכורע משאר הקהל בכנסייה.
לעיתים יכול המתוודה לסגור את התא שלו באמצעות וילון.
פעמים רבות, לשם הסימטריה, קיימים שני תאים פתוחים למתוודים משני צדדיו של התא המרכזי, אולם הכומר מאזין רק למתוודה יחיד.
בדופן תא הכומר המרכזי הפונה אל המתוודה קבוע חלון המכוסה בשבכה צפופה, המאפשרת שמיעה אך מקשה מאוד על ראיית האדם מצידה השני, כך שהאנונימיות של המתוודה נשמרת.
תאי וידוי מודרניים כוללים תאורה כעין רמזור מעליהם, באמצעותם מסמן הכומר היושב בפנים אם הוא פנוי לשמיעת וידוי.
בכנסיות גדולות כגון בזיליקת פטרוס הקדוש בוותיקן, מצוי מספר רב של תאי וידוי ובהם כמרים המאזינים לווידויים בשפות שונות, כאשר שפת הווידוי רשומה על דופן תא הווידוי.
המנהג דורש מאדם העובר ליד תא וידוי בכנסייה (אף אם הוא סבור שהתא ריק) להניח יד על האוזן הפונה אל התא.
בעקבות ועידת ותיקן השנייה, שניסתה להפוך את הווידוי לאירוע אנושי פתוח וטבעי יותר, הותרו תאי וידוי אליהם נכנסים הכומר והמתוודה יחדיו, עם או ללא חציצה ביניהם.
בתא כזה קיימים ספסל ישיבה לכומר ודרגש-כריעה למתוודה.
פעמים רבות מסופק גם כיסא למתוודים המעוניינים בכך.
באופן זה הופך הווידוי לשיחה שוויונית יותר.
בכנסיות אחרות, דוגמת הכנסייה האורתודוקסית, הווידוי נערך ללא שימוש בתא וידוי, וכוהן הדת והמאמין מנהלים אותו כשיחה פנים אל פנים.
תא ויגנר-זייץ (Wigner–Seitz) של סריג מרחבי הוא תא יחידה פרימיטיבי של סריג ברווה, הכולל את הנקודות סביב נקודת סריג קבועה, שהן קרובות יותר אליה מאשר לכל נקודת סריג אחרת.
תאים אלו ידועים גם בשם תאי וורונוי של הסריג.
קרוי על שמם של הפיזיקאים יוג'ין ויגנר ופרדריק זייץ.
תא ויגנר-זייץ סביב נקודת סריג x מתקבל מהעברת האנכים האמצעיים (ישרים או על-מישורים) לאטומים הקרובים ביותר לאטום הנמצא במרכז תא היחידה הפרימיטיבי שנקבל.
לכל סריג תא ויגנר-זייץ אחד ויחיד.
בפיזיקה של מצב מוצק, תא ויגנר-זייץ בסריג ההופכי נקרא גם אזור ברילואן הראשון.
"תא העיתונאיות", הוא התארגנות של נשים מענף התקשורת בישראל.
התא החל את דרכו ביוני 2012 ו"החל בסדרת פגישות עם ראשי התקשורת בישראל במטרה לקדם סוגיות בוערות בתקשורת שעל סדר יומו של התא כמו: שוויון מגדרי, סביבת עבודה מכבדת נקייה מהטרדות מיניות, סיקור מכבד, ייצוג נשים על המסך וסיקור בראייה מגדרית".
בין מקימות וחברות התא העיתונאיות נמנות לינוי בר גפן, ענת סרגוסטי, הדס שטייף, אריאנה מלמד, ורד כהן ברזילי וטל שניידר.
באפריל 2013 העביר התא מחאה למנכ"ל "חדשות 10", גולן יוכפז, על הכוונה שלא לכלול אישה בצוות מהדורת חדשות שישי.
בהמשך אותו חודש פרסם התא את החשדות להטרדה מינית של עמנואל רוזן.
בעקבות הפרסום נאלץ רוזן לפרוש מעבודתו באמצעי התקשורת, אך לאחר חקירת משטרה הוחלט לסגור את תיק החקירה נגדו.
בינואר 2014, תא העיתונאיות נבחר על ידי מגזין פירמה של גלובס למקום 5 מתוך 100 המשפיעים בתקשורת.
באותה שנה ערך תא העיתונאיות בשיתוף עם איגוד מרכזי הסיוע והמכון הישראלי לדמוקרטיה "מסמך עקרונות לסיקור מקרי תקיפה מינית" שצורף אל הקוד האתי להצגת עבירות תקיפה מינית בתקשורת.
באוקטובר 2014 הוענק לראשונה "אות תא העיתונאיות" לעיתונאים ועיתונאיות שתרמו בשנה החולפת לייצוג של נשים בתקשורת.
ביוני 2019 נשלח מכתב מטעם תא העיתונאיות לבכירי תאגיד "כאן" בקריאה למנות נשים ומיעוטים (ערבים, עולים ממדינות שונות) בתפקידי הנהלה העומדים למכרז, זאת לאור הנתון לפיו רק ארבעים אחוז מעובדי התאגיד הן נשים והשכר הממוצע שלהן נמוך מהשכר של גברים בתאגיד.
תא הסעה הוא תופעה בדינמיקת הזורמים שמתרחשת כאשר קיימים הפרשי צפיפות בתוך גוף של נוזל או גז.
הפרשי צפיפות אלה גורמים לזרמים עולים ו/או יורדים, ותנועה זו מאפיינת תא הסעה.
כאשר נוזל מחומם הוא מתפשט וצפיפותו יורדת, ויכולת הציפה שלו ביחס לנוזל המקיף אותו עולה.
החלק הקר יותר בנוזל יורד ושוקע אל מתחת לנוזל החם, מה שגורם לנוזל החם לעלות.
תנועה זאת נקראת הסעה, והאזור הנע שבנוזל נקרא תא הסעה.
סוג מסוים זה של הסעה, שבו שכבה אופקית של נוזל מחוממת מלמטה, ידוע בשם הסעת ריילי-בנרד .
הסעה לרוב דורשת שדה כבידתי, אך גם בניסויים במצב של חוסר משקל נצפתה הסעה תרמית.
חומרים שמוגדרים כנוזלים הם חומרים שיכולים לזרום, תכונה זאת אופיינית לנוזלים, אך תכונות זרימה נראות גם בגזים ואפילו במוצקים חלקיקיים כמו חול, חצץ, וגופים גדולים יותר כמו מפולת סלעים.
תא הסעה הוא משמעותי בתהליך היווצרות עננים בכך שהוא משחרר ומוביל אנרגיה.
כשהאוויר זורם קרוב לקרקע הוא סופג חום, צפיפותו יורדת והוא נע מעלה לאטמוספירה.
כשהוא מגיע לאזורים שבהם לחץ האוויר נמוך, הוא לא יכול להכיל את אותה כמות מים כמו בגובה נמוך, והלחות שבו משתחררת לאוויר בצורת גשם.
בתהליך זה האוויר מתקרר, צפיפותו עולה, הוא צונח כלפי האדמה והתנועה בתא ההסעה חוזרת על עצמה.
תאי הסעה יכולים להיווצר בכל נוזל, כולל באטמוספירה של כדור הארץ (שבה הם נקראים תאי האדלי ), מים רותחים, קערת מרק (שבה ניתן לזהות את התאים על ידי החלקיקים שהם מובילים, כגון גרגרי אורז), אוקיינוסים, או פני השטח של השמש.
גודלם של תאי הסעה נקבע במידה רבה על ידי המאפיינים של הנוזל.
תאי הסעה עשויים להיווצר גם כשהנוזל מחומם בצורה אחידה.
גוף עולה של נוזל בדרך כלל מאבד חום כשהוא נתקל במשטח קר, והוא מחליף חום עם הנוזל הקר בחילוף ישיר, או על ידי הקרנת חום כמו באטמוספירה של כדור הארץ.
בשלב מסוים הנוזל הופך לצפוף יחסית לנוזל המתחמם שמתחתיו, שעדיין נמצא בעלייה.
היות שהנוזל הקר לא יכול לרדת דרך הנוזל החם העולה, הוא נע לצד אחד.
במרחק מסוים, הכוח המושך אותו כלפי מטה מתגבר על הכוח העולה מתחת, והנוזל מתחיל לרדת.
במהלך הירידה, הוא מתחמם שוב דרך מגע ישיר או באמצעות הולכה, והתהליך חוזר על עצמו באופן מחזורי: אוויר מתחמם, צפיפותו יורדת והוא עולה; האוויר מתקרר, צפיפותו עולה והוא שוקע.
בתוך הטרופוספירה של כדור הארץ
אוויר חם ניחן בצפיפות נמוכה יותר מאוויר קר, לכן בסביבת אוויר קריר האוויר החם עולה מעלה, בדומה לכדור פורח.
עננים נוצרים כשאוויר לח וחם יחסית עולה דרך אוויר קר יותר.
עם עליית האוויר הלח הוא מתקרר, מה שגורם לחלק מאדי המים בכיס האוויר העולה להתעבות.
כש הלחות באוויר מתעבה, היא משחררת אנרגיה המכונה חום כמוס, לכן גוש האוויר העולה מתקרר פחות מהאוויר שמסביב,ומשום כך הענן ממשיך להתרומם.
אם יש מספיק אי-יציבות באטמוספירה, תהליך זה יימשך מספיק זמן עד להיווצרות של ענני קומולונימבוס, שהם ענני סופות רעמים רוויים במשקעים.
בדרך כלל היווצרות של סופת רעמים כרוכה בקיום של שלושה תנאים: לחות, מסת אוויר לא יציבה, וכוח דוחף כלפי מעלה (חום).
סופות רעמים, ללא תלות בסוגן, עוברות שלושה שלבים: שלב הפיתוח, שלב ההתבגרות, ושלב ההתפוגגות.
קוטרה של סופת רעמים ממוצעת הוא 24 קילומטר.
בתלות בתנאים השוררים באטמוספירה, שלושת השלבים הללו מתרחשים בממוצע תוך 30 דקות.
חימום שנגרם בגלל דחיסה של האוויר היורד אחראי לתופעות חורפיות כגון רוח צ'ינוק (Chinnok winds), כפי שהיא מכונה בצפון מערב אמריקה, או רוח פן (Föhn) באלפים.
הפוטוספירה של השמש מורכבת מתאי הסעה הנקראים גרנולים (גרעינים, Granules), שהם עמודות עולות של פלזמה בטמפרטורה של 5,800 מעלות צלזיוס, ובקוטר ממוצע של 1,000 קילומטרים.
הפלזמה מתקררת כשהיא עולה ויורדת במרווחים הצרים שבין הגרנולים.
"תא ההדחות" הוא אחד מאירועי השלם וצפה של ארגון ההיאבקות, ה-WWE, ומשודר אחת לשנה בערוץ של ה-WWE Network.
האירוע הראשון נערך לראשונה ב-21 בפברואר 2010 ושימש כאירוע המחליף לאירוע No Way Out.
הרעיון שעמד מאחורי האירוע "תא ההדחות" היה שיהיו לו שני קרבות מרכזיים שיתקיימו בתוך מבנה "תא ההדחות", אחד שיהיה על אליפות ה-WWE והאחר שיהיה על אליפות העולם במשקל כבד (האליפויות אוחדו בדצמבר 2013).
שם האירוע נבחר כתוצאה מסקר שנערך באתר הרשמי של ה-WWE וחלק מהשמות שהוצעו היו מטאל כבד, תא הקרב, תא העימות והשם המקורי שהיה לפני כן, "אין מוצא".
בשנת 2015 האירוע הועבר לחודש מאי והאירוע שהתקיים במקומו בחודש פברואר היה "פאסטליין".
כמו כן, אותו אירוע כלל בפעם הראשונה קרב "תא הדחות" על האליפות הבין-יבשתית, שהייתה ללא אלוף באותה התקופה.
האירוע לא נערך בשנת 2016, אך חזר שנה לאחר מכן כאירוע הבלעדי לתוכנית סמאקדאון.
בשנת 2018 האירוע הפך להיות בלעדי לתוכנית Raw ויכלול בפעם הראשונה בתולדותיו את קרב "תא ההדחות" הראשון של מחלקת הנשים.
כמו כן, בגרמניה האירוע נקרא "אין יציאה" , כדי למנוע כל דמיון ואזכור של תאי הגזים ששומשו במהלך השואה במסגרת מלחמת העולם השנייה.
קרב "תא ההדחות" כולל שישה משתתפים, כששניים מהם מתחילים את ההתמודדות בזירה, וכל הארבעה הנותרים נמצאים בתוך תאים פנימיים.
בכל חמש דקות, אור מצביע על אחד מהתאים והתא הנבחר הוא התא שהמשתתף מתוכו משתחרר ונכנס אל הקרב המתרחש.
שיטה זו ממשיכה לכל אורך הקרב עד שכל ארבעת התאים מתפנים, קרב זה מתרחש מעל לעשרים דקות.
מטרת הקרב היא להדיח את המתחרים על ידי הצמדה או הכנעה, אשר יכולה לקרות בתוך הזירה או בשטח שמחוץ לזירה (משנת 2012 כל ההצמדות וההכנעות חייבות להיות בתוך הזירה).
כמו כן, פסילות הן לא אופציה להדיח את אחד מהמשתתפים.
המנצח בקרב הוא המשתתף האחרון שנמצא בזירה לאחר שכל חמשת האחרים הודחו.
ארגון הסט של הקרב נשאר אותו הדבר מאז הבכורה בשנת 2010, כשהגג של התא מואר במתאבק שמשוחרר לקרב.
בשנים 2010–2012 האירוע כלל שני קרבות "תאי הדחה", אחת ל-Raw ואחת לסמאקדאון עד למיזוג התוכניות באוגוסט 2011. בשנת 2010, קרב תא ההדחות של Raw היה על אליפות ה-WWE וקרב תא ההדחות של סמאקדאון היה על אליפות העולם במשקל כבד.
בשנת 2011 קרב תא ההדחות של Raw היה על המועמדות לתואר אליפות ה-WWE ברסלמניה 27. בשנת 2013 נערך רק קרב תא הדחות אחד כשלמנצח בקרב ניתנה ההזדמנות להילחם בעבור תואר אליפות העולם במשקל כבד.
בשנת 2014 נערך רק קרב תא הדחות אחד כשהוא היה על האליפות ה-WWE במשקל כבד.
שנה לאחר מכן האירוע הוזז מחודש פברואר לאמצע חודש מאי ובו שני קרבות תאי הדחות, האחד היה קרב תא ההדחות הראשון שנערך בין מתאבקי הזוגות על אליפות הזוגות של ה-WWE, והאחר היה על האליפות הבין-יבשתית שהייתה פנויה.
בשנת 2016 האירוע לא התקיים, אך שנה לאחר מכן האירוע חזר לחודש פברואר והוכר כאירוע הבלעדי לסמאקדאון (לאחר שביולי 2016 מיזוג התוכניות בוטל ולכל תוכנית הייתה את המתאבקים שלה).
בשנת 2018 האירוע הוכר כבלעדי לתוכנית Raw.
תאריכי ואולמות מופעי תא ההדחות
מספר שם האירוע תאריך האירוע עיר ומדינה אולם הקרב המרכזי 1 תא ההדחות 2010 21 בפברואר 2010 סנט לואיס, מיזורי סקוטרייד סנטר אנדרטייקר (א) נגד כריס ג'ריקו נגד R-טרות' נגד ג'ון מוריסון נגד ריי מיסטריו נגד סי.
תא הקבורה סנט לייתנס הוא דולמן מגליתי מאבן אחת, שנבנה כחלק מרוגם ארוך המחולק לתאים באמצע התקופה הנאוליתית, סביב האלף החמישי לפנה"ס, באזור עמק גלמורגן (Vale of Glamorgan) בוויילס.
הדולמן שוכן כקילומטר מערבית לכפריר סנט לייתנס בסמוך לגני דפרין (Dyffryn Gardens).
הוא גם שוכן כקילומטר וחצי דרומית לתא הקבורה טינקינסווד, דולמן גדול יותר שייתכן שפעם דמה לו, שנבנה בערך באותה תקופה.
הדולמן, שלא נחפר בשלמותו, מתוחזק על ידי Cadw (מוולשית "לשמור"), ארגון השייך לממשלת ויילס האחראי על אתרים היסטוריים.
תא הקבורה ניצב בשדה סגור, מאסיפלין (Maesyfelin, בוולשית: שדה הטחנה), שלרוב רועה בו עדר של פרות, דרומית לכביש סנט לייתנס, בערך כקילומטר מערבית לכפריר סנט לייתנס.
ליד האתר הוכנה חנייה ל-2–3 מכוניות, כ-50 מטרים מהאתר.
האתר מתוחזק על ידי Cadw (מוולשית "לשמור"), ארגון השייך לממשלת ויילס האחראי על אתרים היסטוריים.
הגישה לשדה, המשתפל מעדנות כלפי צפון-מערב, מותרת ובחינם, באמצעות שער נשיקה.
אין גישה לכיסאות גלגלים, אם כי אפשר לראות מהשער את הדולמן השוכן כ-50 מטרים משם.
הוא ניצב בקצה המזרחי של תל עפר רחב, שפסגתו שטוחה, שאורכו 27 מטרים ורוחבו 11 מטרים.
הדולמן בנוי מקוב של שלוש אבנים עומדות (אורתוסטטים), התומכות באבן גדולה שטוחה המשמשת כתקרה.
כל האבנים הן מסוג אבן בוץ, שכנראה, כמו האבנים שבהן השתמשו בטינקינסווד, היו זמינות מקומית.
אבן התקרה משתפלת מדרום-מזרח לצפון-מערב (מהצד השמאלי של הכניסה כלפי הצד הימני של החלק האחורי).
אורכה 4 מטרים, רוחבה 3 מטרים ועובייה כ-70 סנטימטרים.
הצד הפנימי של שתי האבנים המקבילות המלבניות עבר החלקה ובקצה העליון של אבן השלישית המשולשת המהווה את גב התא יש פתח בדומה לכמה דולמנים אחרים, כדוגמת טרתוויי קוויט (Trethevy Quoit) בקורנוול.
הגובה המינימלי בתוך תא הקבורה הוא 1.8 מטרים והוא בכיוון מזרח-מערב, כשהכניסה פונה למזרח.
כמו במרבית הדולמנים, סביר להניח שהייתה חצר מול הכניסה לתא הקבורה, ושהתא כוסה בתל עפר ואבנים קטנות.
אלו נסחפו או הוסרו במשך השנים, והותירו מאחוריהם תל מאורך קטן בהרבה מאחורי המבנה הנוכחי.
עם זאת, כיוון שתא הקבורה גבוה בצורה יוצאת דופן, ייתכן שאבן התקרה לא כוסתה בשלמותה.
עם סיום עידן הקרח האחרון (בין לפני 12,000 ללפני 10,000 שנים), החלו ציידים-לקטים מזוליתים ממרכז אירופה להגר לבריטניה הגדולה.
הם היו מסוגלים לעבור בין יבשת אירופה לבריטניה הגדולה על גשר יבשתי המכונה דוגרלנד, בטרם עלו פני הים בתקופה שלאחר התמוססות הקרחונים בין לפני 7,000 ללפני 6,000 שנים.
מכיוון שהאזור היה מיוער בצפיפות והתנועה בו הייתה מוגבלת, ייתכן שתושבים הגיעו לאזור ויילס של ימינו בספינות מחצי האי האיברי.
מתיישבים נאוליתים אלו התמזגו עם הילידים המקומיים, ובהדרגה שינו את אורח חייהם מחיי נדודים של ציידים-לקטים לחקלאים מיושבים.
הם ביראו את היערות במטרה להכין שדות מרעה ולעבד את האדמה.
הם בנו את הרוגם הארוך בסנט לייתנס לפני 6,000 שנה, כ-1,500 שנים לפני שהסתיימה בנייתם של סטונהנג' או הפירמידה הגדולה של גיזה.
יש מעל ל-150 דולמנים אחרים ברחבי ויילס, כדוגמת ברין קל'י ד'י (Bryn Celli Ddu) וברקלודיאד אי גאוור (Barclodiad y Gawres) על אנגלסי ופנטרה איוון (Pentre Ifan) בפמברוקשייר, שהם מאותה תקופה.
מלבד מקומות לקבור ולהעניק כבוד למתים, ייתכן שדולמנים אלו היו אולי אתרים קהילתיים וטקסיים שבהם, על פי הארכאולוג האנגלי ד"ר פרנסיס פריור (Dr Francis Pryor), היו אנשים נפגשים "כדי לתקשר, לפגוש שותפים חדשים, לרכוש בעלי חיים חדשים ולהחליף מתנות טקסיות ".
ככל הנראה הושארו הגוויות של המתים חשופות על מנת שירקבו, לפני שהעצמות הועברו לתא הקבורה.
במשותף עם התושבים שחיו בכל רחבי בריטניה הגדולה, הטמיעו במאות השנים אחר-כך האנשים שחיו סביב מה שידוע כיום כסנט לייתנס מהגרים חדשים והחליפו רעיונות של התרבויות הקלטיות בתקופת הברונזה ותקופת הברזל.
יחד עם האזורים הקרובים הידועים כיום בשם ברקנוקשייר, מונמות'שייר ושאר גלמורגן היה סנט לייתנס מיושב על ידי שבט הסילורים הקלטי בריטוני.
אף שהכיבוש הרומאי של בריטניה לא הותיר בסנט לייתנס סימנים מוחשיים, תושבי האזור אימצו את הדת הרומאית של הנצרות והקדישו כנסייה לסנט בלדיאן (St Bleddian), שנשלח לבריטניה לדכא את המינות הפלגיאנית.
הכנסייה הנוכחית של סנט בלדיאן בסנט לייתנס היא בניין רשום מדרגה II.
הכנסייה נבנתה כקילומטר מזרחית לאתר הרוגם ויש בחצרה עץ טקסוס מעונב עתיק.
במאה ה-16 נרכש המנור על ידי משפחת בטון (Button), שבנתה את הבית הראשון כחצי קילומטר צפונית-מערבית לרוגם.
שם האחוזה שונה לדפרין סנט ניקולס (Dyffryn St Nicholas) ובית האחוזה נבנה מחדש במאה ה-18, כאשר האחוזה נרכשה על ידי תומאס פרייס (Thomas Pryce).
בספרו "מילון טופוגרפי של הדומיניון של ויילס" שיצא בלונדון ב-1811 כתב ניקולס קרלייל (Nicholas Carlisle): "האוכלוסייה הקבועה של קהילה זו ב-1801 הייתה 72. היא שוכנת 6 מילים מערבית-צפון-מערבית לקארדיף" ומציין "יש כאן מזבח דרואידי".
בהגיע 1831 גדלה האוכלוסייה במעל ל-50% ("לייתנ'ס, סנט, סנט לייתנס, קהילה בפלך של דינאס-פוויס, מחוז גלמורגן, דרום ויילס, 6 מילים (מערבית-צפון-מערבית) לקארדיף, כוללת 103 תושבים), ובית דפרין שימש כ"בית ספר לכל ילדי העניים בקהילה זו".
במועד זה הדולמן כבר זוהה בצורה נכונה: "יש קרומלך בשדה הפתוח של סנט לייתנ'ס" (ממילון טופוגרפי של ויילס מאת סמיואל לואיס, 1833).
רישומי מפקד האוכלוסין הראו שהאוכלוסייה של סנט לייתנס התנדנדה בין 81 (1881) ו-136 (1861) ביתרת המאה ה-19. ב-1939 הושכרה אחוזת דפרין למועצת המחוז של גלמורגן ל-999 שנים.
תא הקבורה סנט לייתנס ידוע גם מקומית כ-"Gwâl y Filiast" (וולשית – "מלונת כלבת הגרייהאונד") – האתר שימש מחסה לבעלי חיים בתחילת המאה ה-19, וגם כ-"Maes y Felin" (שדה הטחנה), ככל הנראה מהאגדה שבכל ערב אמצע הקיץ, אבן התקרה מסתובבת שלוש פעמים וכל האבנים הולכות לנהר הקרוב להתרחץ.
הדולמן ניצב בשדה המכונה "השדה המקולל" (Accursed Field), כינוי שניתן לו בשל היותו בלתי פורה כביכול.
המוזיקאי והסופר ג'וליאן קופ (Julian Cope), שנולד 40 קילומטרים משם, העלה השערה כי הכינוי הוא עיוות של השם "Field O'Koeur" (השדה של או'קאור).
ניתוח של אתרים מקומיים בני אותו זמן
שרידים אנושיים בודדים שרדו מתקופה זו, הנאוליתית המוקדמת (בערך בין לפני 6,400 עד לפני 5,300 שנים), למרות שהם נשמרו היטב בבלק מאונטיינס (Black Mountains – ההרים השחורים) בחצי האי גאוור ובעמק גלמורגן, שבהם נקברו בכל דולמן עד 50 אנשים, מכל הגילאים, גברים, נשים וילדים.
חפירה קטנה בוצעה בסנט לייתנס ב-1875 על ידי ויליאם קולינגס לוקיס (William Collings Lukis).
עם זאת, רשימותיו נחשבות כ"תיעוד גרוע".
דו"ח מ-1976 ציין ש"שרידים אנושיים וחרסים גסים נמצאו ב-1875 בשפוכת שנזרקה מתוך הדולמן, שמילאה באופן חלקי חלל בחצר הקדמית המקורי בקצה התל".
כמה ממצאים מפני השטח של הדולמן נמצאים במוזיאון לתולדות הטבע סנט פייגנס (St Fagans National History Museum) בקארדיף.
הם כוללים ראש חץ נאה בצורת עלה מצור ושבר מגרזן אבן מלוטש.
עבודות שימור נעשו ברוגם הסחוף בשנים 1992–1993, כאשר האדמה והדשא הוחלפו במטרה לכסות את האזורים שנחשפו.
אתר סנט לייתנס לא נחפר במלואו.
עם זאת, ניתן ללמוד מחפירות מאתרים אחרים:
גל האבנים הארוך פארק קום
ניתוח מערכת התנועה של שרידים אנושיים שנתגלו בגל האבנים הארוך פארק קום (Parc Cwm long cairn, בוולשית carn hir Parc Cwm) בחצי האי גוואר, הראה שונות מגדרית משמעותית באורח החיים.
התפתחות השרירים אצל הזכרים הייתה גדולה יותר – ייתכן בשל עיסוק בציד או במרעה.
בניגוד לכך, לא אובחנה שונות כזו בשרידים שנתגלו בחפירות הארכאולוגיות בתא הקבורה טינקינסווד הסמוך.
שרידים של שבעה אנשים נאוליתיים נחפרו ממערה ביער גולדסלנד (Goldsland), כפריר בקרבת העיירה ונבו (Wenvoe), סמוך לדולמן בסנט לייתנס, יחד עם כלי חרס ולהבי צור המתוארכים מלפני 5,600 עד לפני 5,000 שנים.
אף שאין עדויות המראות שהעצמות שייכות לאתר, משערים שהגוויות הונחו שם עד שנרקבו.
השלדים הועברו אז לאתרים כדוגמת תא הקבורה סנט לייתנס או תא הקבורה טינקינסווד.
זה כנראה האתר היחיד שנתגלה בבריטניה שבו הושארו גוויות להירקב לפני שעצמותיהן הונחו בקברים קהילתיים.
מרבית השרידים שנחשפו היו חתיכות קטנות של לסת, אצבעות או אגודלים.
אתר טינקינסווד כלל שרידים אנושים וכלי חרס המתוארכים לתחילת תקופת הברונזה, מדגים שאתרים כאלו היו בשימוש במשך דורות רבים.
תא ההדחות (2019) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ טלוויזיה של ה-WWE Network.
האירוע כלל את שלושת המותגים (Raw, סמאקדאון ו-205 לייב) ונערך ב-17 בפברואר 2019, באולם הטויוטה סנטר שביוסטון, טקסס.
האירוע היה האירוע התשיעי בסדרת אירועי תא ההדחות.
בקרב המרכזי, דניאל בריאן ניצח את AJ סטיילס, ג'ף הארדי, קופי קינגסטון, רנדי אורטון וסמואה ג'ו בקרב תא ההדחות ושמר על אליפות ה-WWE.
אליפות זו לא תהיה בלעדית לאף מותג, אלא מתאבקות משני המותגים יוכלו להתחרות על האליפות.
במקביל בתוכנית סמאקדאון לא התקיימו קרבות העפלה והזוגות ממותג זה שאישרו את השתתפותן בקרב הן מנדי רוז וסוניה דוויל, The IIconics (בילי קיי ופייטון רויס), ונעמי וכרמלה.
באירוע הרויאל ראמבל, המיז ושיין מקמהן ניצחו את הבר (סזארו ושיימוס) וזכו באליפות הזוגות של סמאקדאון.
יומיים לאחר מכן בתוכנית סמאקדאון, האוסוס ניצחו את Heavy Machinery (אוטיס דוזוביץ' וטאקר נייט), הבר (סזארו ושיימוס) והניו דיי (שיוצגו על ידי ביג אי וקופי קינגסטון) בקרב אשר קבע את זהות המועמדים לאליפות הזוגות של סמאקדאון באירוע תא ההדחות.
באירוע הרויאל ראמבל, דניאל בריאן ניצח את AJ סטיילס ושמר בהצלחה על אליפות ה-WWE.
יומיים לאחר מכן בתוכנית סמאקדאון, בריאן ורואן זרקו את חגורת האליפות בתוך פח אשפה והציגו את חגורת האליפות החדשה, שהייתה עשויה מחומרים אורגניים.
בריאן נקטע על ידי AJ סטיילס, כשלאחר מכן, רנדי אורטון, ג'ף הארדי, מוסטפא עלי וסמואה ג'ו הגיעו גם כן ואיתגרו את בריאן לקרב על התואר.
במופע המקדים לאירוע הרויאל ראמבל, באדי מרפי הגן בהצלחה על אליפות ה-WWE במשקל קל בקרב מרובע נגד אקירה טוזאווה, הידאו איטמי וקאליסטו.
ב-5 בפברואר, טוזאווה גבר על סדריק אלכסנדר, ליאו ראש והומברטו קאריו בקרב הדחות מרובע, ועקב כך קיבל הזדמנות נוספת להתחרות על התואר נגד מרפי באירוע תא ההדחות.
ב-14 בפברואר, הקרב הועבר להיות חלק מהמופע המקדים לאירוע.
ב-4 בפברואר, אלופת הנשים של Raw, רונדה ראוזי, הציבה אתגר פתוח לקרב על האליפות.
ה-Riott Squad (רובי ריוט, ליב מורגן ושרה לוגאן) יצאו אל עבר הזירה ומורגן היא זו שנענתה לאתגר, אך הפסידה בסופו של דבר בקרב.
מיד לאחר מכן, לוגאן התחרתה גם היא מול ראוזי, אך ראוזי גברה גם עליה.
ריוט לא ניסתה לאתגר את ראוזי ובמקום נסגה לאחור עם חברותיה לקבוצה.
בראיון מאחורי הקלעים, ריוט טענה שחובתה הייתה קודם כל לדאוג למצבן של שותפותיה לקבוצה; עוד טענה, שהיא יכולה לנצח את ראוזי בכל זמן.
מאוחר יותר, נודע שראוזי תגן על אליפות הנשים של Raw נגד ריוט באירוע תא ההדחות.
ב-28 בינואר בתוכנית Raw, בזמן שפין באלור סיכם את ההפסד שלו לאלוף האוניברסלי, ברוק לסנר, הוא נקטע על ידי האלוף הבין יבשתי, בובי לאשלי והמנג'ר שלו, ליאו ראש.
לאשלי טען שהוא יותר טוב מלסנר ולאחר מכן תקף את באלור.
שבוע לאחר מכן, באלור היה אמור להתחרות נגד לאשלי, אך האחרון גרם לכך שבאלור יתחרה מול ראש.
לאשלי אמר שהכל תלוי ביכולתו של באלור, ואם הוא ירשים אותו, הוא אולי יקבל הזדמנות להתחרות על האליפות.
לפני שהקרב החל, לאשלי תקף את באלור, אך למרות זאת באלור גבר על ראש.
לאחר מכן, נודע שבאלור יתחרה מול לאשלי וראש בקרב האנדיקאפ 2 נגד 1 באירוע תא ההדחות, כשתואר האליפות של לאשלי יהיה מונח על הכף.
במחצית השנייה של שנת 2018, ברון קורבין תיפקד כג'נרל מנג'ר של Raw.
במהלך תקופה זו, ברון סטרומן סבל מקורבין והסמכות שלו לביצוע הדברים הניהוליים, כמו הפעם שבה הוא הפריע לסטרומן בקרב על האליפות האוניברסלית באירוע היהלום שבכתר.
באירוע TLC: שולחנות, סולמות וכיסאות, סטרומן ניצח את קורבין בקרב TLC: שולחנות, סולמות וכיסאות.
כתוצאה מכך, עקב התנאי שהוצב טרם הקרב, קורבין איבד את הסמכות הניהולית שלו וסטרומן קיבל הזדמנות נוספת להתאבק על תואר האליפות האוניברסלית נגד ברוק לסנר באירוע הרויאל ראמבל.
סטרומן וקורבין המשיכו להיכנס לתיגרות ביניהם במשך השבועות עד למצב שנקבע קרב בין השניים לאירוע תא ההדחות.
כעבור מספר ימים נודע שהקרב ביניהם יהיה קרב ללא פסילות.
במהלך המופע המקדים, באדי מרפי הגן על אליפות ה-WWE במשקל קל נגד אקירה טוזאווה.
בסיום, מרפי ביצע על טוזאווה את מהלך הסיום שלו, "חוק מרפי", ולאחר מכן הצמיד אותו לניצחון, שהקנה לו הגנה מוצלחת על התואר.
האירוע עצמו נפתח בקרב תא ההדחות זוגות אשר כלל את הזוגות הבאים: The Boss 'N' Hug Connection (ביילי וסשה בנקס), מנדי רוז וסוניה דוויל, The IIconics (בילי קיי ופייטון רויס), כרמלה ונעמי, ניה ג'קס וטמינה וה-Riott Squad (ליב מורגן ושרה לוגאן).
קרב זה קבע את אלופות זוגות הנשים הראשונות של ה-WWE.
הזוגות ביילי ובנקס, ורוז ודוויל החלו את הקרב ראשונים.
קיי ורויס ביצעו הצמדה משותפת מוצלחת על נעמי כדי להדיח את נעמי וכרמלה מהקרב.
ג'קס וטמינה ביצעו צמד מהלכי סמואן דרופ על קיי ורויס ולאחר מכן הצמידו אותן בו זמנית כדי להדיח אותן מהקרב.
לאחר מכן, טמינה ביצעה את מהלך הסופרפליי ספלאש על לוגאן ומורגן כדי להדיח את ה-Riott Squad.
ג'קס ניסתה לבצע על ביילי את מהלך הספיר, לעומת זאת, ביילי התחמקה וג'קס התרסקה אל תוך אחד מהתאים, תוך כדי שהיא שברה את מגן הפלסטיק המגן על התא.
ביילי ביצעה את מהלך המרפק מהחבל העליון, כשלאחר מכן היא, בנקס, רוז ודוויל הצמידו ביחד את טמינה כדי להדיח אותה ואת ג'קס מהקרב.
בסיום, בנקס הכניעה את דוויל במהלך ההכנעה שלה, הבנק סטייטמנט, מה שהפך אותה ואת ביילי לאלופות זוגות הנשים הראשונות של ה-WWE.
לאחר הקרב, ביילי ובנקס הביעו את רגשותיהן בפני הקהל ואמרו שזו היא תוצאה של נחישות ועבודה קשה.
אז, המיז ושיין מקמהן הגנו על אליפות הזוגות של סמאקדאון נגד האוסוס.
ברגעי הסיום של הקרב, המיז ביצע על ג'ימי את מהלך הסיום שלו, הסקול קראשינג פינאלי, לעומת זאת בזמן שהמיז הצמיד את ג'ימי, האחרון הצליח להפוך את מהלך זה להצמדה משלו, כשבסופה האוסוס הפכו לאלופי הזוגות של סמאקדאון בפעם הרביעית.
לאחר הקרב, המיז שנדהם מתוצאת הקרב, הביע את אכזבתו וצערו בפני שיין, כשהוא עזר לו לקום מאזור שולחן השדרנים אשר קרס שניות ספורות קודם לכן לאחר ששיין קפץ על ג'יי מהחבל העליון של הזירה.
בקרב שבא לאחר מכן, בובי לאשלי וליאו ראש הגנו על האליפות הבין יבשתית נגד פין באלור בקרב האנדיקאפ 2 נגד 1. בסיום, באלור ביצע על ראש את מהלך הסיום שלו, ה-Coup de Grâce, כדי להצמיד אותו ולזכות באליפות.
לאחר הקרב, לאשלי שזעם על כך שהפסיד את התואר מבלי להיות מוצמד בעצמו, תקף את ראש ואז עזב את הזירה.
בקרב הרביעי, רונדה ראוזי הגנה על אליפות הנשים של Raw נגד רובי ריוט.
לאחר פחות משתי דקות של קרב, ראוזי הכריחה את ריוט להיכנע עקב ביצוע מהלך נעילת הבריח, ובכך ראוזי רשמה הגנה מוצלחת על התואר.
שארלוט פלייר, שישבה מחוץ לזירה וצפתה בקרב, נכנסה בתום הקרב לזירה והביטה בראוזי עד שבקי לינץ' הגיעה מהקהל, כשהיא על קביים, בשל הפציעה בברך אותה היא סחבה.
לינץ' תקפה את פלייר עם קב אחד בזמן שראוזי צפתה במתרחש.
לאחר מכן, לינץ' הציעה לראוזי להשתמש בקב כדי לתקוף את ראוזי, אך כשגבה של האחרונה הופנתה אל לינץ', היא תקפה את ראוזי עם הקב השני שברשותה.
צוות האבטחה הגיע וליווה את לינץ' אל מחוץ לבניין.
כתוצאה מתקיפתה של לינץ', ראשה של ראוזי דימם.
בקרב הלפני אחרון, ברון סטרומן התחרה נגד ברון קורבין בקרב ללא פסילות.
באמצע הקרב, דרו מקינטייר הגיע כדי לעזור לקורבין, ולאחר מכן בובי לאשלי הגיע ועזר לו גם הוא.
סיום הקרב התנהל כך שקורבין, מקינטייר ולאשלי ביצעו על סטרומן את מהלך הפאוורבומב המשולש, כשעמדו על מדרגות הזירה שהונחו בתוך הזירה והטיחו אותו אל תוך שני שולחנות שהיו פתוחים לידם.
לאחר מכן, קורבין הצמיד את סטרומן לניצחון בקרב.
בקרב המרכזי, דניאל בריאן הגן על אליפות ה-WWE בקרב תא ההדחות נגד קופי קינגסטון, AJ סטיילס, ג'ף הארדי, רנדי אורטון וסמואה ג'ו.
בריאן וג'ו החלו את הקרב ראשונים.
הרביעי היה סטיילס, שהדיח את ג'ו לאחר שביצע עליו את מהלך הפנומנל פורארם.
הארדי נכנס חמישי, אך הודח על ידי בריאן שביצע עליו את מהלך הברך הגבוהה.
האחרון שנכנס לקרב היה אורטון, שזכה להיכנס כמספר השישי לאחר שניצח בקרב הגאונטלט בתוכנית סמאקדאון ביום שלישי שקדם לאירוע.
כשסטיילס ניסה לבצע על קינגסטון את מהלך הפנומנל פורארם, אורטון הגיע בזמן כדי לבצע עליו את מהלך הסיום שלו, ה-RKO, ולאחר מכן הצמיד את סטיילס והדיח אותו מהקרב.
זמן קצר לאחר מכן, קינגסטון ביצע על אורטון את מהלך הסיום שלו, "צרות בגן עדן", כדי להדיח את אורטון.
הדחה זו השאירה את קינגסטון ובריאן לאחרונים בקרב.
לאחר סדרת הצמדות לא מוצלחות, בריאן הדיח את קינגסטון לאחר מהלך הברך הגבוהה כדי לשמור על האליפות.
לאחר הקרב, חברי קבוצת הניו דיי, ביג אי ואקסבייר וודס, הצטרפו לקינגסטון המאוכזב, תוך כדי שהקהל הביע את הערכתו כלפי קינגסטון.
לילה לאחר מכן בתוכנית Raw, אלופות זוגות הנשים הראשונות של ה-WWE, ביילי וסשה בנקס, ציינו שהן יגנו על חגורות האליפות במותגים Raw, סמאקדאון ו-NXT.
הן נקטעו על ידי ניה ג'קס וטמינה, שמצידן רצו להיות הטוענות לכתר הראשונות.
לאחר מכן, ג'קס לעגה לבנקס וציינה שכל פעם שבנקס זכתה בתואר כלשהו, היא הפסידה את התואר בקרב ההגנה הראשון שלה עליו.
ברון סטרומן וברון קורבין התחרו בקרב חוזר מסוג קרב שולחנות, שבו סטרומן ניצח.
האלוף הבין יבשתי החדש, פין באלור, סיכם את הניצחון של ובאירוע.
ראש קטע את באלור ולאחר מכן האחרון הותקף מאחור על ידי האלוף לשעבר, בובי לאשלי.
המתאבק מ-NXT, ריקושט, נחלץ לעזרת באלור, במה שהוביל לקרב זוגות ביניהם, ובו ריקושט ובאלור יצאו עם ידם על העליונה לאחר שריקושט הצמיד לניצחון את ראש.
רובי ריוט קיבלה קרב חוזר על אליפות הנשים של Raw נגד רונדה ראוזי.
חרף ההתערבות של ה-Riott Squad (ליב מורגן ושרה לוגאן) בקרב, ריוט הפסידה פעם נוספת.
יומיים לאחר מכן בתוכנית סמאקדאון, התקיים קרב שלושה נגד שלושה בין אלוף ה-WWE, דניאל בריאן, סמואה ג'ו ורנדי אורטון נגד קופי קינגסטון, AJ סטיילס וג'ף הארדי.
קינגסטון ניצח את הקרב לזכות קבוצתו לאחר שהצמיד את בריאן.
לפיכך, קינגסטון זיכה את עצמו בקרב יחידים על אליפות ה-WWE נגד בריאן באירוע פאסטליין.
לעומת זאת, ב-26 בפברואר בתוכנית סמאקדאון, וינס מקמהן החליף את קינגסטון בקרב זה בקווין אואנס, שביצע את חזרתו לארגון.
המיז התנצל בפני שיין על כך שהפסידו בקרב על אליפות הזוגות של סמאקדאון והתחנן בפניו שיעניק להם קרב חוזר נגד האוסוס, מאחר שיש לשיין את הכוח הסמכותי לבצע צעד זה.
אלופת הנשים של סמאקדאון, אסקה, טענה שאף אחד לא מוכן בשבילה.
לעומת זאת, היא נקטעה על ידי סוניה דוויל ומנדי רוז.
רוז אתגרה את אסקה לקרב שאינו היה על התואר, שבו הצליחה לגבור על אסקה לאחר הסחת דעת מצד לייסי אוואנס.
שארלוט פלייר סיכמה את התקיפה של לינץ' עליה והתרברבה על כך שהיא פצעה שוב את הברך של לינץ' במהלך אירוע שלא שודר בטלוויזיה לילה לפני האירוע.
פלייר חזרה שוב ושוב על האמירה של טריפל H בלילה לפני כן בתוכנית Raw, שבה לינץ' תיעצר בפעם הבאה שהיא תשבור את תנאי ההשעיה שלה.
יומיים לאחר מכן בתוכנית 205 לייב, הג'נרל מנג'ר של התוכנית, דרייק מאבריק, הכריז על טורניר אשר יקבע את זהות הטוען לכתר לאליפות ה-WWE במשקל קל, שיתחרה נגד באדי מרפי ברסלמניה 35.
קרב תא ההדחות על אליפות זוגות הנשים של ה-WWE
תא ההדחות (2020) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) ונערך ב-8 במרץ 2020, באולם הולס פארגו סנטר שבפילדלפיה, פנסילבניה.
האירוע היה האירוע העשירי בסדרת אירועי תא ההדחות.
האירוע קיבל ביקורות חיוביות ברובן בקרב המבקרים והצופים, כשמרב הביקורת החיובית הופנתה לקרב הפותח בין דניאל בריאן לדרו גולאק, קרב תא ההדחות זוגות והקרב ללא פסילות.
הקרב המרכזי זכה לביקורות מעורבות כשמצד אחד שיינה בייזלר ביססה את מעמדה כאיום ממשי במחלקת הנשים, ומנגד, אורך הקרב היה קצר מדי וזמני ההמתנה בין כניסות המתאבקות היו ארוכים מדי.
תא ההדחות הוא אירוע שלם וצפה שנערך לראשונה בשנת 2010. האירוע התקיים בכל שנה חוץ משנת 2016, כאירוע של חודש פברואר; האירוע של שנת 2020 הוא האירוע השני בסך הכל שלא ייערך בחודש פברואר, אך הראשון שייערך בחודש מרץ.
הרעיון שעומד מאחורי האירוע הוא שיהיו לו שני קרבות מרכזיים שיתקיימו בתוך מבנה "תא ההדחות" כאשר חגורת האליפות תהיה מוגנת במסגרת קרב זה או שקרב זה יקבע את הטוען לכתר במועד עתידי.
האירוע היה האירוע העשירי בסדרת אירועי תא ההדחות והוא כלל מתאבקים משני המותגים: Raw וסמאקדאון.
מאז שנת 2011, האירוע משווק בגרמניה בשם "אין יציאה" , כדי למנוע כל דמיון ואזכור של תאי הגזים ששומשו במהלך השואה במסגרת מלחמת העולם השנייה.
ב-31 בינואר בתוכנית סמאקדאון, ברון סטרומן ניצח את שינסקה נקאמורה (כשלצידו היו סמי זיין וסזארו) והפך לאלוף הבין יבשתי.
ב-28 בפברואר, התקיים קטע שבו נחתם חוזה לקרב על התואר באירוע תא ההדחות.
סטרומן, שעייף מכל הקיטורים של זיין, חתם על החוזה ואמר שלא משנה מי יחתום על החוזה מנגד, הוא יצליח לנצח את כולם באירוע.
זיין ניצל הזדמנות זו, והוא, נקאמורה וסזארו חתמו כולם על החוזה, מה שהפך את הקרב על התואר של סטרומן לקרב האנדיקאפ 3 נגד 1.
לילה לאחר מכן בתוכנית סמאקדאון, הוכרז שהמיז ומוריסון יגנו על חגורות האליפות בקרב תא ההדחות זוגות באירוע תא ההדחות.
הזוגות שהוכרזו לקרב היו הניו דיי (ביג אי וקופי קינגסטון), האוסוס (ג'יי אוסו וג'ימי אוסו), Heavy Machinery (אוטיס וטאקר), לוצ'ה האוס פארטי (לינסה דוראדו וגראן מטאליק), ודולף זיגלר ורוברט רוד.
ב-6 במרץ, זיגלר ורוד ניצחו בקרב גאונטלט והשיגו את הזכות להיכנס אחרונים לקרב תא ההדחות.
באירוע סופר שואודאון, סת' רולינס ומרפי הגנו בהצלחה על אליפות הזוגות של Raw נגד הסטריט פרופיטס (אנג'לו דוקינס ומונטז פורד).
בתוכנית Raw העוקבת, הסטריט פרופיטס התחרו בקרב להיות או לחדול, ובו הם ניצחו את רולינס ומרפי וכתוצאה מכך הפכו לאלופי הזוגות החדשים של Raw.
מאוחר יותר מאחורי הקלעים, רולינס ומרפי איתגרו את הסטריט פרופיטס לקרב חוזר על חגורות האליפות באירוע תא ההדחות, שלבסוף הפך רשמי.
ב-24 בפברואר בתוכנית Raw, ה-O.C.
(AJ סטיילס, לוק גאלוס וקארל אנדרסון) תקפו מאחורי הקלעים את אליסטר בלאק.
האחרון איתגר את סטיילס לקרב בשבוע לאחר מכן, לעומת זאת, כשהכל היה נראה ערוך ומוכן לקיום הקרב, סטיילס אמר שבשביל לקבל את הקרב מולו, הוא יצטרך להתמודד תחילה נגד אנדרסון וגאלוס ולנצח אותם.
קרב חוזר בין השניים נקבע לאירוע תא ההדחות וסוג הקרב שנקבע ביניהם היה קרב ללא פסילות.
במופע המקדים לאירוע הרויאל ראמבל, אנדרדה (שלווה לקרב על ידי זלינה וגה) הגן בהצלחה על אליפות ארצות הברית נגד הומברטו קאריו.
האחרון ניצח בקרב החוזר ביניהם כתוצאה מפסילה לילה לאחר מכן בתוכנית Raw בשל התערבות של וגה.
לאחר הקרב, קאריו ביצע על אנדרדה את מהלך ההאמרלוק DDT על הרצפה החשופה מחוץ לזירה, כמו שאנדרדה עשה לו תחילה בחודש דצמבר.
לאחר שאנדרדה נעדר למעלה מחודש בבעקבות הפרת מדיניות הבריאות של ה-WWE, וגה הציגה את העמית החדש שלה, אנג'ל גרזה מהמותג NXT, בן דודו של קאריו במציאות.
השניים ניהלו ביניהם פיוד, שבו גרזה גבר על קאריו באירוע סופר שואודאון.
ב-2 במרץ בתוכנית Raw, קאריו הצטוות לשורות ריי מיסטריו לקרב זוגות נגד אנדרדה וגרזה, שבו קאריו הצמיד את אנדרדה לניצחון.
הצמדה זו הובילה לכך שקאריו קיבל הזדמנות נוספת להתחרות על אליפות ארצות הברית נגד אנדרדה באירוע תא ההדחות.
במהלך קטע מאחורי הקלעים ב-21 בפברואר בתוכנית סמאקדאון, דרו גולאק טען שהוא יודע את כל נקודות התורפה של דניאל בריאן.
כעבור שבועיים, בריאן החליט לאתגר את גולאק לקרב באירוע תא ההדחות, שהפך רשמי מאוחר יותר.
+ אישיויות אחרות על המסך תפקיד: שם:צוות השידור באנגליתמייקל קול (סמאקדאון)קורי גרייבס (סמאקדאון)טום פיליפס (Raw)רנה יאנג (Raw)ביירון סקסטון (Raw)צוות השידור בספרדיתקרלוס קבררהמרסלו רודריגזצוות השידור בגרמניתקרסטן שייפרטים הייברקלווין קניכרוזיםגרג המילטון (סמאקדאון)מייק רום (Raw)שופטיםדנילו אנפיביוג'ייסון איירסשון בנטג'ון קוןדריק מוראדי אורנגוצ'אד פטוןצ'ארלס רובינסוןמראיינותצ'ארלי קארוסוקיילה ברקסטוןשרה שרייברפאנל לפני האירועג'ונתן קואצ'מןצ'ארלי קארוסודייוויד אוטונגהפיטר רוזנברג
המופע המקדים הכיל קרב אחד בודד, ובו ה-Viking Raiders (אריק ואיבר) התחרו נגד קורט הוקינס וזאק ריידר.
בסיום, ה-Viking Raiders ביצעו על ריידר את מהלך הסיום המשותף שלהם, ה-Viking Experience, כשאיבר ביצע את ההצמדה שהעניקה לו ולאריק את הניצחון.
האירוע עצמו נפתח בקרב בין דניאל בריאן לדרו גולאק.
בסיום, בריאן ביצע על גולאק את מהלך ההכנעה שלו, ה-Yes Lock, שכתוצאה ממנו האחרון התעלף, מה שאיפשר לבריאן לנצח בקרב כתוצאה מהכנעה טכנית.
אז, אנדרדה (שלווה לקרב על ידי זלינה וגה) הגן על אליפות ארצות הברית נגד הומברטו קאריו.
במהלך הקרב, וגה הסירה את המזרן מחוץ לזירה כדי לחשוף את הרצפה ולאפשר לאנדרדה לנסות לבצע על קאריו את מהלך ההאמרלוק DDT.
לעומת זאת, קאריו הצליח להתחמק מכך ולבצע עליו את מהלך הסופלקס.
בסיום, לאחר סדרה של ניסיונות הצמדה.
אנדרדה הצליח להצמיד את קאריו לניצחון תוך כדי שאחז במכנסיו, מה שהקנה לו הגנה מוצלחת על התואר.
בקרב שבא לאחר מכן, המיז וג'ון מוריסון הגנו על אליפות הזוגות של סמאקדאון בקרב תא ההדחות זוגות.
הטוענים לכתר היו הניו דיי (ביג אי וקופי קינגסטון), האוסוס (ג'יי אוסו וג'ימי אוסו), Heavy Machinery (אוטיס וטאקר), לוצ'ה האוס פארטי (לינסה דוראדו וגראן מטאליק), ודולף זיגלר ורוברט רוד.
האוסוס והניו דיי היו שני הזוגות הראשונים בזירה אשר פתחו את הקרב.
הלוצ'ה האוס פארטי הצטרפו לקרב כמספר השלישי, ולאחר מכן אלופי הזוגות, המיז ומוריסון, ואז Heavy Machinery.
הלוצ'ה האוס פארטי הודחו מהקרב על ידי Heavy Machinery לאחר שהאחרונים ביצעו על דוראדו את מהלך הסיום המשותף שלהם, הקומפקטור.
עקב ניצחונם בקרב הגאונטלט בפרק האחרון של סמאקדאון לפני האירוע, זיגלר ורוד נכנסו לקרב אחרונים.
הם שמו לעצמם למטרה לפגוע ב-Heavy Machinery, בעיקר באוטיס, שניסה לבצע על זיגלר את מהלך הקלוזליין, כשהיה נמצא באחד התאים.
מנגד, זיגלר התחמק מאוטיס, וכתוצאה מכך האחרון התנגש בתא בעוצמה ויצא מחוץ למתחם הכלוב.
טאקר ניסה להתמודד נגד זיגלר ורוד בעצמו, אך הוא לא צלח במשימה זו כשרוד ביצע עליו את מהלך הסיום שלו, הגלוריוס DDT כדי להדיחם מהקרב.
אז, רוד ספג מביג אי את מהלך הביג אנדינג ולאחר מכן שני מהלכי ספלאש מהאחים אוסוס, שהספיקו כדי להדיח אותו ואת זיגלר מהקרב.
האוסוס התפנו כדי לחזור ליריבות שלהם נגד הניו דיי, כשהם ביצעו על קינגסטון את מהלך הספלאש, שהספיק כדי להדיח אותם מהקרב.
סיום הקרב התנהל כך שלאחר שסדרת ניסיונות הצמדה, המיז ומוריסון הצמידו את ג'ימי אוסו, כשמוריסון ביצע את ההצמדה והמיז תפס את רגליו תוך כדי שהוא נאחז בחבל, הצמדה זו העניקה להם את הניצחון בקרב והגנה מוצלחת על חגורות האליפות.
בקרב הרביעי, אליסטר בלאק התחרה נגד AJ סטיילס (שלווה לקרב על ידי לוק גאלוס וקארל אנדרסון) בקרב ללא פסילות.
ברגעי הסיום של הקרב, כשבלאק ניסה לבצע על סטיילס את מהלך הסיום שלו, המיסה השחורה, גאלוס ואנדרסון התערבו, אך בלאק הצליח להדוף אותם.
לעומת זאת, ביחד השלושה הצליחו להשתלט על בלאק ולהחזיקו כדי לאפשר לסטיילס לבצע עליו את מהלך הפנומנל פורארם, מוזיקת הגונג האופיינית של אנדרטייקר התנגנה והאורות כבו.
כשהאורות דלקו שוב, אנדרטייקר חנק את גאלוס ואנדרסון.
סטיילס ניסה לבצע על אנדרטייקר את מהלך הפנומנל פורארם, אך האחרון תפס את סטיילס וביצע עליו את מהלך הצ'וקסלאם.
האורות כבו ודלקו שוב, כשאנדרטייקר לא נראה בזירה.
בלאק ניצל זאת כדי לבצע על סטיילס את מהלך הסיום שלו ולהצמידו לניצחון.
אז, הסטריט פרופיטס (אנג'לו דוקינס ומונטז פורד) הגנו על אליפות הזוגות של Raw נגד סת' רולינס ומרפי.
בסיום, קווין אואנס הגיח מהקהל ונעמד מחוץ לזירה, כשהחזיק בידיו שקית פופקורן, מה שהסיח את דעתו של רולינס ואיפשר לסטריט פרופיטס לנצל זאת לטובתם ולנטרל את רולינס.
אז, פורד ביצע על מרפי את מהלך הספלאש כדי לנצח בקרב ולשמור על חגורות האליפות בהצלחה.
לאחר הקרב, אואנס נכנס לזירה וביצע על רולינס את מהלך הסטאנר.
בקרב הלפני אחרון, ברון סטרומן הגן על האליפות הבין יבשתית נגד סמי זיין, שינסקה נקאמורה וסזארו בקרב האנדיקאפ 3 נגד 1. במהלך הקרב, נקאמורה וסזארו החלישו את סטרומן, מה שאיפשר לזיין להיכנס לקרב ולתקוף את סטרומן.
לעומת זאת, בכל פעם שסטרומן הצליח לעמוד על רגליו, זיין נסוג לאחור.
ברגעי הסיום של הקרב, נקאמורה וסזארו החזיקו את סטרומן כדי לאפשר לזיין לבצע את מהלך ה-Helluva Kick, שהספיק לו כדי לנצח בקרב.
מכיוון שזיין הצמיד את סטרומן לניצחון, הוא זה שזכה בתואר.
זאת האליפות הראשונה של זיין ברוסטר הראשי מאז המעבר שלו מ-NXT בשנת 2016, כשהפעם האחרונה שהוא זכה בחגורת אליפות כלשהי ב-WWE הייתה אליפות ה-NXT באירוע NXT TakeOver: R Evolution בשנת 2014.
הקרב המרכזי היה קרב תא ההדחות נשים של Raw אשר הכיל את נטליה, ליב מורגן, אסקה, רובי ריוט, שרה לוגאן ונציגת NXT, שיינה בייזלר וקבע את הטוענת לכתר לאליפות הנשים של Raw ברסלמניה 36. נטליה וריוט החלו את הקרב ראשונות כאשר לוגאן נכנסה כמספר השלישי.
בייזלר נכנסה הבאה בתור ושלטה ביד רמה, כשהיא הדיחה את לוגאן, ריוט ונטליה בעזרת שימוש במהלך ההכנעה שלה, הקיריפודה קלאץ'.
כשמורגן נכנסה חמישית, בייזלר הטיחה את גופה בדופן הכלוב ובאחד מתאי ההדחה ולאחר מכן הכניעה אותה בעזרת הקיריפודה קלאץ' וכתוצאה מכך גרמה להדחתה.
בייזלר, שנשארה לבד בזירה, חיכתה לכניסתה של אסקה, כשהשתיים ניהלו מספר התגרויות ביניהן.
האירוע קיבל ביקורות חיוביות ברובן בקרב המבקרים והצופים, כשמרב הקרבות זכו לשבחים על איכות הקרב והעלילה שלו.